Bu məqalə **Sarıbaba (Şuşa)** məqaləsinə çox yaxındır və hər ikisinin eyni başlıq altında birləşdirilməsi mümkündür.



**Salatınkənd** — Azərbaycan Respublikasının Şuşa rayonunun inzibati ərazi vahidində kənd. 1992-ci ildən 10 noyabr 2020-ci ilə kimi Ermənistan Silahlı Qüvvələrinin işğalı altında olmuşdur. İkinci Qarabağ müharibəsinin nəticələrinə əsasən imzalanmış 10 noyabr 2020-ci il tarixli üçtərəfli bəyanata uyğun olaraq Salatınkənd kəndi Rusiya sülhməramlı qüvvələrinin nəzarətinə keçmişdir. 2023-cü il sentyabrın 19-20-də Azərbaycan Ordusunun Qarabağda keçirdiyi antiterror əməliyyatı nəticəsində Salatınkənd kəndi Azərbaycanın nəzarətinə qayıtmışdır.

Toponimikası
------------

Azərbaycan toponimlərinin ensiklopedik lüğətində qeyd olunur ki, yaşayış məntəqəsində XIX əsrdə İrandan köçüb gəlmiş erməni ailələri yerləşdirilmiş və sonralar Yextsahog (ermənicə "kilsə yeri") adlandırılmışdı, və 1991-ci ilin yanvarında kəndə ermənilərin vəhşicəsinə qətlə yetirdiyi jurnalist Salatın Əsgərovanın adı verilmişdir. Lakin 5 oktyabr 1999-cu il tarixli Azərbaycan Respublikasının Qanunu ilə Şuşa rayonunun Yextsahoq kənd inzibati-ərazi vahidi tərkibindəki Yextsahoq kəndi Sarıbaba kəndi adlandırıldı, Yextsahoq kənd inzibati-ərazi vahidi isə Sarıbaba kənd inzibati-ərazi vahidi adlandırıldı. Hal-hazırda Azərbaycan Respublikasının inzibati-ərazi bölgüsü təsnifatında sözügedən kəndin adı Sarıbaba kimi göstərilibdir.

14 dekabr 2021-ci il tarixində Milli Məclisin payız sessiyasının iclasında deputat Qənirə Paşayeva bildirmişdi ki, Salatın Əsgərova şəhid olan zaman o vaxtkı dövlət rəsmiləri onun qətlə yetirildiyi kəndə Salatın Əsgərovanın adının veriləcəyini və Salatınkənd adlanacağını vurğulasa da, illər sonra oğlu Ceyhun Əsgərovun araşdırmaları zamanı 1998-ci ildə kəndin adının dəyişdirildiyi amma Salatınkənd adlandırılmadığı aydın olub. Qənirə Paşayeva həmçinin öz çıxışında Salatın Əsgərovanın 60 illik yubileyində evladının, bir çox həmkarlarının və ziyalıların xahişini dövlət rəsmilərinə çatdıraraq çıxışında Salatın Əsgərovanın şəhid olduğu kəndin onun şərəfinə Salatınkənd adlandırılmasını xahiş etdi.

Jurnalist Sultan Laçının araşdırmasına görə, Salatın Əsgərovanın qətlə yetirildiyi həmin il Azərbaycan parlamentinin qərarıyla kənd onun xatirəsinə Salatınkənd adlandırılıb, lakin sonradan nədənsə həmin qərar Azərbaycan hökuməti tərəfindən rəsmiləşdirilməyib və kənd rəsmən Sarıbaba adını daşıyır. Həmçinin, Sultan Laçın 1991-ci ildən bəriki bütün yazılarında həmin məntəqəni Salatınkənd kimi göstərdiyini bildirir.

Tarixi
------

Coğrafiyası və iqlimi
---------------------

Kənd dağətəyi ərazidə yerləşir.

İstinadlar
----------

1. 1 2  AZƏRBAYCAN TOPONİMLƏRİNİN ENSİKLOPEDİK LÜĞƏTİ (az.). II CİLD. BAKI: ŞƏRQ-QƏRB. 2007. 171. ISBN ISBN 978-9952-34-156-0..  (#invalid\_param\_val)
2. ↑  "Azərbaycan Respublikasının bəzi rayonlarının inzibati-ərazi bölgüsündə qismən dəyişikliklər edilməsi haqqında AZƏRBAYCAN RESPUBLIKASININ QANUNU". Azərbaycan Respublikasının Ədliyyə Nazirliyi Hüquqi aktların vahid elektron bazası. 5 oktyabr 1999-cu il.
3. ↑  İNZİBATİ ƏRAZİ BÖLGÜSÜ TƏSNİFATI, 2019 (PDF) (az.). BAKI: AZƏRBAYCAN RESPUBLİKASININ DÖVLƏT STATİSTİKA KOMİTƏSİ. 2020. 94.  (#invalid\_param\_val)
4. ↑  *Ayna.az.* "Səfər Mehdiyevdən spikerə zəng, Milli Qəhrəmanın tanınmayan haqqı və... - İCLAS". Ayna.az (ingilis). 2021-12-14. İstifadə tarixi: 2024-01-19.
5. ↑  *moderator.az.* "Salatın Əsgərovanın adını daşımalı olan - ermənilərin yaşadığı kənd...-ARAŞDIRMA". moderator.az (az.). İstifadə tarixi: 2024-01-19.

Həmçinin bax
------------

| ⛭Şuşa rayonunun yaşayış məntəqələri |
| --- |
| Şəhərlər | Şuşa |  |
| Qəsəbələr | Turşsu |
| Kəndlər | Ağbulaq • Allahqulular • Armudlu • Aşağı Quşçular • Böyük Qaladərəsi • Cəmillər • Çaykənd • Daşaltı • Dükanlar • Göytala • Xanalı • Xanlıqpəyə • Xəlfəli • Xudaverdilər • Həsənabad • Həsənqulular • İmamqulular • İmanlar • Kiçik Qaladərəsi • Qarabulaq • Qaybalı • Laçınlar • Malıbəyli • Məmişlər • Mirzələr • Nağılar • Nəbilər • Onverst • Paşalar • Sarıbaba • Səfixanlar • Şırlan • Şuşulu • Yuxarı Quşçular • Turabxan • Zamanpəyəsi • Zarıslı |
| Ləğv olunmuş kəndlər | Bayat • Əmillər • Xan bağı • Salatınkənd |

|  |  |
| --- | --- |
| Şuşa rayonu | *Şuşa rayonu ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |